PROEN คว้า 3 งานใหม่ สายเคเบิลใต้ดิน “NT” มูลค่า 105 ลบ.
PROEN คว้า 3 งานใหม่ “NT” เป็นงานเปลี่ยนระบบสายเคเบิลอากาศเป็นสายเคเบิลใต้ดิน เพื่อรองรับการเป็นมหานครแห่งอาเซียน มูลค่า 105 ลบ. กำหนดงานแล้วเสร็จภายในวันที่ 24 ก.ย.65
17 ก.พ. 2565

บริษัท โปรเอ็น คอร์ป จำกัด (มหาชน) หรือ PROEN เปิดเผยว่า เมื่อวันที่ 15 กุมภาพันธ์ 2565 บริษัทฯ ได้ลงนามในสัญญาจ้างงานเปลี่ยนระบบสายเคเบิลอากาศเป็นสายเคเบิลใต้ดิน เพื่อรองรับการเป็นมหานครแห่งอาเซียน จำนวน 3 สัญญา กับบมจ.โทรคมนาคมแห่งชาติ (NT) มูลค่างาน 105.16 ล้านบาท รวมภาษีมูลค่าเพิ่ม ประกอบด้วย
1.สัญญาจ้างงานเปลี่ยนระบบสายเคเบิลอากาศเป็นสายเคเบิลใต้ดิน เพื่อรองรับการเป็นมหานครแห่งอาเซียนในถนนสมเด็จพระเจ้าตากสิน (ฝั่งซ้ายถนนจอมทอง-ถนนอินทรพิทักษ์)
2.สัญญาจ้างเปลี่ยนระบบสายเคเบิลอากาศเป็นสายเคเบิลใต้ดิน เพื่อรองรับการเป็นมหานครแห่งอาเซียนในถนนรามคำแหง (ถนนเพชรบุรี่-ถนนศรีนครินทร์)
3.สัญญาจ้างงานเปลี่ยนระบบสายเคเบิลอากาศเป็นสายเคเบิลใต้ดิน เพื่อรองรับการเป็นมหานครแห่งอาเซียนในถนนเจริญราษฎร์ (ถนนพระราม 3-ถนนสาทร)
โดยกำหนดงานแล้วเสร็จภายในวันที่ 24 กันยายน 2565